b'\n_START_ARTICLE_\nSMFB\n_START_PARAGRAPH_\nSMFB er et reklamebyr\xc3\xa5 basert i Oslo._NEWLINE_Byr\xc3\xa5ets leverer konsepter for merkevarer til bruk i massekommunikasjon, med spesialkompetanse innen reklamefilm, annonser, internett, radio, viralmarkedsf\xc3\xb8ring og sosiale medier.\n_START_SECTION_\nHistorie\n_START_PARAGRAPH_\nReklamebyr\xc3\xa5et Shnel & Melnychuck AS ble startet av Stig Bj\xc3\xb8lbakk, Nj\xc3\xa5l Berge, Henrik Sander, Erik Heisholt og Lasse Polmar 1. januar 2004. Derav navnet Shnel. Melnychuck ble lagt til. H\xc3\xb8sten 2006 kj\xc3\xb8pte Forsman & Bodenfors AB 50\xc2\xa0% av aksjene i Shnel & Melnychuck i en rettet emisjon. Resultatet ble SMFB. Resterende 50\xc2\xa0% eies av SMFB-ansatte. Emisjonen tilf\xc3\xb8rte byr\xc3\xa5et kapital, som ble dedikert til utviklingen av virksomheten i form av kompetanse og nye ressurser. Ambisjonen var \xc3\xa5 skape \xc2\xaben felles kreativ muskel\xc2\xbb og et partnerskap p\xc3\xa5 tvers av landegrensene.\n_START_SECTION_\nPortef\xc3\xb8lje\n_START_PARAGRAPH_\nByr\xc3\xa5et har oppdrag for norske merkevarer som Kvikk Lunsj, Freia Melkesjokolade, Freia Melkesjokolade med Kvikk Lunsj fra Freia i tillegg til forskjellige kampanjer for Tele2 Norge, Kiwi (dagligvarekjede) og Narvesen.\n_START_SECTION_\nAnerkjennelse\n_START_PARAGRAPH_\nSMFB har siden starten vunnet diverse priser i Gullblyanten og Stella \xe2\x80\x93 prisen for effektiv reklame og design. Gullblyanten 2009, der SMFB delte plassen som mestvinnende byr\xc3\xa5 med Try reklamebyr\xc3\xa5, bidro til \xc3\xa5 plassere byr\xc3\xa5et i toppsjiktet av norske reklamebyr\xc3\xa5er._NEWLINE_Internasjonalt har SMFB mottatt utmerkelser i Cannes Lions og Eurobest med flere. I fagbladet Kampanjes \xc3\xa5rlige unders\xc3\xb8kelse blant norske annons\xc3\xb8rer ble SMFB rangert som nr. 1 i 2008 og 2009 p\xc3\xa5 parameteren \xc2\xabEvnen til \xc3\xa5 tenke originalt\xc2\xbb.'